Berberskink

Berberskink er en skink med vid utbredelse i Nord-Afrika og Vest-Asia.

Den finnes i middelhavsvegetasjon, steppe, halvørken, og ganske høyt til fjells, men unngår de ekstreme ørkenområdene i Sahara og Arabia. Utbredelsen strekker seg fra det østlige Algerie og Tunisia, langs kysten i Libya og Egypt til Sinai. Videre finnes berberskinken i Israel, Libanon, Syria, Tyrkia, Kypros, Irak, Jordan, nordlige Saudi-Arabia, Georgia, Armenia, Aserbajdsjan, Turkmenistan, Usbekistan, Tadsjikistan, Iran, Afghanistan, Pakistan, og nordvestre India. Den er også funnet i det sørlige Dagestan, så utbredelsen omfatter så vidt Russland og Europa.

I Nordvest-Afrika erstattes den av algerskink, som av og til er blitt regnet som en underart av berberskink.

Eksterne lenker 
 

 BioLib.cz – Eumeces schneideri
 B. Göçmen, A. Senol & A. Mermer (2002) A new record of Schneider’s Skink, Eumeces schneideri Daudin, 1802 (Sauria: Scincidae) from Cyprus Zoology in the Middle East 25, 19–22
 Y. Kumlutaş, A. Özdemir, Ç. Ilgaz & M. Tosunoğlu (2004)  The amphibian and reptile species of Bozdağ (Ödemiş) Turk J Zool 28 317–319

Skinker
Krypdyr formelt beskrevet i 1802
Dyr formelt beskrevet av François Marie Daudin